馬德灃

馬德灃  ， 字以容 ， 別號澹真 ， 浙江嘉興府平湖縣人 。 明朝東林黨政治人物 。 父馬維銘 ， 萬曆八年進士 ， 官兵部職方司主事 。 萬曆三十五年 （ 1607年 ） 丁未科進士 ， 授寧國府教授 ， 遷國子監博士 ， 官至刑部主事 、 員外 、 郎中 。 萬曆四十三年參與審理梃擊案主犯張差 ， 事連鄭貴妃之弟鄭國泰 ， 刑部郎中胡士相主筆 ， 躊躇不敢下 。 郎中馬德灃趣之 ， 員外郎勞永嘉復以爲難 。 刑部員外郎陸夢龍堅持 ， 獄乃具 。 給事中何士晉遂疏詆鄭國泰 ， 萬曆帝於是斃內侍龐保 、 劉成於內 ， 而棄差市 。 萬曆四十五年丁巳京察 ， 馬德灃被免職 。 尋以擬御史劉光復罪 ， 忤旨降級調外 ， 扁舟就道 ， 卒於真州 。 天啓元年 ， 追贈太常寺少卿